Document ID: /roh_data/filtered/fineweb-2-filterrobots_roh.jsonl.gz/6900

Política de Privacidade
Protecziun da Lur sfera privata
Quista pagina web vegn mantgnida da l’industria publicitara digitela e dirigida da l’European Interactive Digital Advertising Alliance (EDAA). Nus ans engaschains a respetter e proteger la sfera privata da minch’individuel chi interagescha cul passo, preschaint e futur. Scu part da quist ingaschamaint, vulainsa der ad Els infurmaziuns e controllas cleras sur l’infurmaziun persunela cha vains sur Els ed otras datas na persunelas cha pudarons raduner e druver cur ch’Els visitaron nossa pagina web.
La pagina web
Sün quista pagina web administrains nus üna cumponenta clev d’ün program paneuropeic autoreguland per publicited cumportamentela in lingia (üna pratcha per servir dapü annunzchas importantas ad ütilisaturs d’Internet basos sün interess conclus). Quist program autoreguland dò ad ütilisaturs d’Internet scu Els ün livel da transparenza augmento e la controlla da la publicited cumportamentela in lingia.
La transparenza vegn furnida d’üna “icona OBA” universelmaing arcugnuschaivla, dispunibla cun ün text cumpagnadur in tuottas linguas uffizchelas EU (üna glista cumpletta cul text cumpagnadur per mincha lingua uffizchela EU ais dispunibla co), chi cumpara dapertuot inua cha firmas radunan e tramettan datas per scopos cumportamentels in lingia. In clickand süll’icona, survegnan ils ütilisaturs infurmaziuns cleras ed inclegiantaivlas sur la publicited cumportamentabla in lingia.
L’icona permetta als ütilisaturs da fer tschernas e controllas da la publicited cumportamentela in lingia tres las üsaglias e mez furnieus; quistas üsaglias e mez incluan quista pagina web. Quista pagina web covra ils pajais da l’Uniun Europea / l’Area Economica Europeauna (EU/EEA) cu eir la Svizzra e la Türchia, ed inclua üna funcziun facila d’ütiliser (dispunibla a minch’ütilisatur da tuot quists pajais glistos) chi refüsaron publicited cumportamentabla in lingia per ütilisaturs (da firmas participantas) sch’els tschernan uschè. Üna da las funcziuns remarchablas da quista pagina web ais ch’ella gnit constütta ziev’ün ingaschamaint da l’intera industria, cul sustegn da l’European Advertising Standards Alliance (EASA) e sia rait dad organisaziuns naziunelas auto-reguledas bain stabilidas e largiamaing arcugnuschidas da l’Europa, chi lavuran per sgürer sistems effectivs da trattamaint da reclamaziuns, independentamaing e sainza spaisas pels ütilisaturs.
Lur infurmaziun persunela
Il trattamaint da Lur datas persunelas tres l’EDAA, descrittas in quista notizcha, derivan da Lur permiss o d’üna necessited contractuela. Cur ch’Els ans furneschan sugestiuns tres mez cha vzais sün quista pagina web, collecziunarons e trattarons nus l’infurmaziun persunela ch’Els ans varon deda, scu Lur nom, adressa e-mail e numer da telefon. Quist’infurmaziun nu gnaro druveda per oters scopos cu transmitter Lur sugestiuns. In tscherts cas pudains nus impedir d’adresser directamaing Lur sugestiuns e que po demander da scumpartir quist’infurmaziun cull’importanta organisaziun naziunela da publicited autoreguleda cul scopo da tratter reclamaziuns. Scha que füss il cas, nu scumpartiss l’EDAA ingün’infurmaziun persunela senz’il prüm spiegher ad Els il process in möd cler ed obtgnind ouravaint Lur permiss explicit ed infurmativ per agir. Ingün’otr’infurmaziun persunela gniss passeda ad oters partieus. Lur infurmaziun persunela gnaro stüzzeda cur ch’il cas saro resolvo a la satisfacziun da tuots duos, Els e l’EDAA.
Retensiun da datas
L’EDAA retgnaro Lur datas persunelas tenor las exigenzas leghelas, e be uschè lönch cha necessari per ils scopos descrits in quista notizcha, o uschè lönch cha prevezza la ledscha o per güstificher eventuelas reclamaziuns leghelas.
Datas persunelas obtgnidas tres dumandas d’infurmaziun e/o dumandas e/o reclamaziuns tramissas directamaing a l’EDAA, vegnan retgnidas per 1 an (o uschè lönch cha prevezza la ledscha o per defender eventuelas reclamaziuns leghelas, sch’Els nu retiran ouravaint Lur permiss da tratter Lur datas persunelas.
Lur drets
Tenor la ledscha sur la sfera privata Als darons access a datas persunelas per reviser tenor simpla dumanda dad Els. Sch’Els ans dischan cha las datas persunelas sun incorrectas o vegnan druvedas inappropriedamaing farons nus las rectificaziuns, l’actualisaziun, la restricziun da l’ütilisaziun o stüzzarons datas persunelas consideredas inappropriedas. Per as infurmer cu acceder a datas persunelas, per plaschair consultè ils puncts da contact menziunos alla fin da quista notizcha da sfera privata. Els haun il dret da refüser a mincha mumaint l’ütilisaziun da Lur datas persunelas, tres simpla dumanda als puncts da contact menziunos alla fin da quista notizcha sur la sfera privata. Els haun il dret dad artschaiver Lur datas persunelas in format electronic druvabel e transmetter ad ün terz partieu (dret da “transferabilited da datas”).
L’EDAA as ingascha da lavurer cun Els per obtgnair üna resoluziun lojela da mincha reclamaziun o problem illa la sfera privata in relaziun cun las activiteds cuviertas in quistas paginas web. Scha, dimpersè, crajan Els cha l’EDAA nun es steda capabla da’Ls assister per Lur reclamaziun o problem, haun Els il dret da fer üna reclamaziun a l’autorited supervisora, daspö il pajais member da Lur residenza üsiteda, o Lur lö da lavur o d’üna violaziun pretaisa da ledschas sur la sfera privata (per la Belgia, vzè www.dataprotectionauthority.be e per oters pajais clickè co).
Diffusiun a terz partieus/transferimaint da datas persunelas a l’ester
Tres quista pagina web paun Els eir avair l’opziun da der infurmaziuns e/o reclamaziuns directamaing a la Self-Regulatory Organisation da Lur pajais da residenza (guardè cò per identificher la Self-Regulatory Organisation relevanta). Quist’infurmaziun po cuntgnir datas persunelas chi gnissan alura transmissas directamaing a quist’organisation per Als furnir il scopo da la reclamaziun/infurmaziun, tenor Lur dumanda.
Nus Als cussgliains da reviser la politica da sfera privata da quistas organisaziuns auto-reguledas, scha tscherniss da druver quista functiun. In mincha cas gnissan Els infurmos exactamaing a che entited gnissan tramissas Lur datas in druvand quist formulari opziunel in lingia (p.e. in Germania: https://www.youronlinechoices.com/de/beschwerde/; p.e. in UK: https://www.youronlinechoices.com/uk/make-a-complaint)
L’EDAA nu do inavaint ne scumparta ingünas datas persunelas sur Els, radunidas sün quista pagina cun otras entiteds (arsalv in tscherts cas excepziunels e be cun lur permiss explicit do ouravaint), sainza pregüdizi per obligs staturaris permiss tres la ledscha, ufficielmaing o tres uordens da tribunels.
Cookies
Cookies sun pitschens paquets d’infurmaziun chi sun conservos tres Lur navigaziun web. Els vgnan miss sün Lur navigatur web tres las paginas web ch’Els visitan. Sch’Els vöglian sgürer cha cookies nu vegnan druvos, guardè cugiò o visitè nos five top tips per dapü detagls sur cu als administrer o desactiver sün Lur configuraziuns da navigaziun web. Guardè allò cha desactiver cookies per quist scopo significhess cha l’üsaglia da controlla nu funcziuness pü e pudess avair ün effet advers sün Lur experienza da naviger dapertuot.
Bgeras firmas glistedas tenor Lur tschernas da la pagina d’annunzchas drouvan cookies per controller il stedi curraint da Lur cumportament publicitari (p.e. o “accepto” o ‘refüso’, seguond Lur preferenzas tschernidas), cu eir per cumplir la tscherna ch’Els vöglian druver. Quists cookies sun essenziels per la functionalited da la pagina da controlla ed eir per identificher sbagls in sieu accumplimaint.
Nus druvains eir cookies sün quista pagina web per obtgnair la funcziunalited da la pagina web e generelmaing, per amelgldrer continuedamaing ils servezzans cha’d offrins ad Els tres quista pagina web. Ingün detagl persunel vegn conservo in quist process e l’infurmaziun collecteda vegn be druveda globelmaing. Sch’Els vöglian refüser quista funcziun, druvè per plaschair la funcziunalited cugiò.
Guardè cugiò la descripziun detaglieda dals cookies druvos sün quista pagina web.
Che “cookies” vegnan ütilisos sün quista pagina web?
|Cookie||Scopo dal cookie||Spezchas da cookies||Gener da cookie|
|Analitica web||EDAA, baso sül Matomo auto-albergio: segna mincha numer da visitas da visitadurs, ed il temp da la prüma visita, l’anteriura, e la visita currainta.||Prüm parti||1 an|
|Cookie per controller la fiabilited da l’integraziun da firmas||Adüso a controller la fiabilited da puncts d’integraziun da firmas illa pagina web.||Prüm parti||1 mais|
|Cookie bindera da cookie||Ütiliso per algurder ch’ün visitatur web ho refüso la “bindera da cookie” musseda survart da las paginas web.||Prüm parti||24h|
Definiziuns:
- Cookie “Prüm parti” – Ün cookie plazzo tres quista pagina web
- Cookie “Terz parti” – Ün cookie plazzo tres ün otra domena (p.e. na quista pagina web)
- Cookie “permanent” – L’infurmaziun sur ils cookies vegn constantamaing conserveda in Lur apparat
Nus nu tscherchains da collecziuner Lur infurmaziun persunela e scha fains, vulains anonimiser Lur infurmaziun persunela dalun cha l’ais pratichabla.
Cu poss administrer l’ütilisaziun da cookies sün quista pagina web?
Tuot las tecnologias da navigaziun Als permettan dad administrer ils cookies aint il classificheder da cookies in Lur navigatur web. Que voul dir ch’Els paun o supprimer cookies da Lur classificheder da cookies cur cha glivrais Lur visita a nossa pagina web o definir Lur preferenzas d’ütilisaziun da cookies aunz cu cumanzer da naviger sün Lur pagina web. Per plaschair notè, cu dit aunz, cha supprimer o refüser cookies pudess adversariamaing affecter Lur experienza d’ütilisatur da nossa pagina web.
Els paun chatter dapü infurmziuns tar:
Contactè’ns
Sch’Els vessan otras dumandas sur cu cha trattains Lur infurmaziun persunela, o sch’Els vulessan fer adöver da Lur drets suottamiss a quista politica, per plaschair contactè:
EDAA | Rue des Deux Eglises 26 | 1000 | Brussels | Belgium
privacy [at] edaa.eu